wickkiey/tamil-wikipedia-markdown huggingface dataset:
# சங்கிலி விளையாட்டு



**சங்கிலி விளையாட்டு** என்பது சங்கிலி போல் கை கோத்துக்கொண்டு நின்று சிறுவர் சிறுமியர் விளையாடும் விளையாட்டு ஆகும்.  

சிறுவர் சிறுமியர் சேர்ந்து கைகளைக் கோத்துக்கொண்டு சங்கிலி வட்டம் அமைப்பர். வேறு இருவரும் உள்ளனர். இவர்களில் ஒருவர் வேங்கைப்புலி. மற்றொருவர் ஆடு. இலங்கையில் இதனைப் பசு என வைத்துக்கொண்டு விளையாடுவர். ஆடாக விளையாடுபவர் சங்கிலி வட்டத்துக்குள்ளேயும், வேங்கைப்புலியாக விளையாடுபவர் வெளியேயும் இருப்பார்கள். வேங்கைப்புலி ஆட்டைப் பிடிக்க வேண்டும். பிடித்துவிட்டால் அடுத்த ஆட்டம். சங்கிலி வட்டத்தில் இருப்பவர் வேங்கைப்புலியை உள்ளேயோ வெளியேயோ விடாமல் தடுப்பர். தன் வலிமையால் சங்கிலியை அறுத்துக்கொண்டுதான் நுழைந்து பிடிக்க வேண்டும். ஆனால் கைகளை உயர்த்தி ஆட்டைத் தப்பியோட விட்டுவிடுவர். ஒத்துழைக்கும் மனப்பான்மையை வளர்க்கும் திளைப்பு விளையாட்டாக இது காணப்படுகின்றது.  

இலங்கை விளையாட்டில் பாடும் பாடல்  
:சங்கிலி புங்கிலி கதவைத் திற (வேங்கைப்புலி கேட்கும்)  
:நான் மாட்டேன் வேங்கைப்புலி (சங்கிலித் தொடரில் உள்ளவர் சேர்ந்திசை)  
:பசு நிற்குதோ?(வேங்கைப்புலி கேட்கும்)  
:இல்லை(சங்கிலித் தொடரில் உள்ளவர் சேர்ந்திசை)  
:பால்மணக்குதே...(வேங்கைப்புலி கேட்கும்)  
:பக்கத்து வீட்ட...(சங்கிலித் தொடரில் உள்ளவர் சேர்ந்திசை)  
:புல்லு போட்டு பாக்கட்டுமோ?(வேங்கைப்புலி கேட்கும்)  

பாட்டு நிறைவுபெற புலி சங்கிலியை உடைத்து பசுவைப்பிடிக்க முயற்சி செய்யும்.  

## மேலும் பார்க்க
- தமிழர் விளையாட்டுகள் (அண்மைய காலம்)

## மேற்கோள் நூல்
- மு. வை. அரவிந்தன், *தமிழக நாட்டுப்பாடல்கள்*, பாரி நிலையம் வெளியீடு, சென்னை, 1977

## அடிக்குறிப்பு
# கொஸ்டா கொன்கோர்டியா

***கொஸ்டா கொன்கோர்டியா*** (*Costa Concordia*) என்பது இத்தாலியைச் சேர்ந்த கொஸ்டா குரூசசு நிறுவனத்தின் ஒரு உல்லாசப் பயணிகள் கப்பல் ஆகும். ஐரோப்பிய நாடுகளிடையே *இணக்கம், ஒற்றுமை, மற்றும் அமைதி* ஆகியவற்றைப் பேணும் முகமாக இக்கப்பலுக்கு கொன்கோர்டியா என்ற பெயர் வைக்கப்பட்டது. 2006 சூலையில் சேவைக்கு விடப்பட்ட இக்கப்பல் 114,500 தொன் எடையுள்ளது. இதுவே இத்தாலியில் அமைக்கப்பட்ட கப்பல்களில் மிகப் பெரியதாகும்.  

2012 சனவரி 13 ஆம் நாள் பன்னாட்டுப் பயணிகளை நடுநிலக்கடலுக்கு ஏற்றிச் சென்ற இக்கப்பல் இத்தாலியின் கிகிலியோ தீவுக்கருகில் பாறை ஒன்றுடன் மோதி மூழ்கியது. இதனை அடுத்து இக்கப்பலில் பயணம் செய்த 4,000 பேர் வரையில் வெளியேற்றப்பட்டனர். பலர் உயிர்க்காப்புப் படகுகள் மூலம் கரைக்கு வந்து சேர்ந்தனர். சிலர் நீந்தியே கரையை அடைய வேண்டியிருந்தது. 40 பேர் வரையில் காணாமல் போயுள்ளனர். மூவர் உயிரிழந்துள்ளனர்.  
## மீட்பு
950 அடி நீளமுள்ள இக்கப்பல் பல நாட்கள் சாய்ந்தே இருந்தது. 17.09.2013 அன்று 5 கோடிகள் செலவு செய்து 19 மணிநேரப் போராட்டத்திற்குப்பின் பல இழுவை கப்பல்களின் உதவியால் மீட்கப்பட்டது. இதன் எடை 1,15லட்சம் டன் ஆகும். இக்கப்பலின் சொந்தக்காரர் இக்கப்பல் மறுபடியும் பயணத்திற்கு விடப்படமாட்டாது, பல பாகங்களாக உடைத்து விற்பனை செய்யப்படும் என்று அறிவித்தார். விபத்தின் போது, இந்த கப்பலில், 4,000 பயணிகள் இருந்தனர்; இதில் 32 பேர் உயிரிழந்தனர்.
# சச்சைக்காய் சில்லி

**சச்சைக்காய் சில்லி விளையாட்டு** சிறுவர் சிறுமியரால் தெருவில் விளையாடப்படும்.  

சீய்த்தக்காயைச் சச்சைக்காய் என்கின்றனர். சில்லை எறியும்போது சீய்ந்து விழும் காய்கள் இவை. கோழி மண்ணைக் காலால் சீய்க்கும். பின்புறமாகச் சீய்க்கும். இந்த விளையாட்டில் சில்லி முன்புறமாக எறியப்பட்டுக் காய்கள் சீய்க்கப்படும்.தீப்பெட்டிகள், சிகரெட் பெட்டிகள் போன்றவை ஒன்றின்மேல் ஒன்றாக அடுக்கி வைக்கப்படும். சில்லி சீய்த்துத் தனியே கிடக்கும் பெட்டிகள் சீய்த்தவருக்கு உடைமையாகும். அதிகம் ஈட்டியவர் வென்றவர்.  

## காட்சி
<></>  

## மேலும் பார்க்க
- தமிழர் விளையாட்டுகள் (அண்மைய காலம்)

## கருவிநூல்
- தேவநேயப் பாவாணர், *தமிழர் விளையாட்டுக்கள்*, சைவசித்தாந்த நூற்பதிப்புக் கழகம் வெளியீடு, 1954
# இலூயீ நீல்



** இலூயீ யூழ்சீன் பெலி நீல்** (*Louis Eugène Félix Néel*, 22 நவம்பர் 1904 &ndash; 17 நவம்பர் 2000) பிரான்சிய இயற்பியலாளர். இவர் 1970 இல் திண்மங்களின் காந்தப் பண்புகளைப் பற்றி செய்த ஆய்விற்காக இயற்பியல் நோபல் பரிசு பெற்றார்.  

இவர் இலியான் நகரில் உள்ள பார்க்கு உயர்நிலைப் பள்ளியில் (Lycée du Parc) படித்தார். பின்னர் பாரிசில் உள்ள ஈக்கோல் நோர்மால் சுப்பீரியர் (École Normale Supérieure) என்னும் உயர் கல்விக்கழகத்தில் பயின்றார். அதன் பின்னர் இசிற்றாசுபூர்கு பல்கலைக்கழகத்தில் (University of Strasbourg) அறிவியலில் முனைவர் பட்டம் பெற்றார். இவர் 1970 இல் சுவீடிய விண்ணியற்பியலாளர் (astrophysicist) ஃகானெசு ஆல்ஃவென் (Hannes Alfvén) உடன் சேர்ந்து இயற்பியலுக்கான நோபல் பரிசைப் பெற்றார்.. இவருடைய திண்மநிலை காந்தப் பண்புகளின் ஆராய்ச்சியால் கணினி நினைவக உறுப்புகளில் மிகப்பல முன்னேற்றங்கள் நிகழ்ந்தன. ஏறத்தாழ 1930 இல் இவர் முற்றிலும் புதிய ஒருவகையான காந்தப்பண்பு இருக்கக்கூடும் என்று கூறினார். இது மறுதலை இரும்பியக் காந்தம் (antiferromagnetism) என்று அழைக்கப்படுகின்றது. இரும்புக் காந்தம்போல், ஆனால் ஒரு பொருளின் உள்ளே உள்ள காந்தத்தன்மையுடைய அணுக்கூறுகள் ஒரே திசையில் காந்தப் புலம் கொள்ளாமல் எதிரெதிர் திசையில் நின்று ஏறத்தாழ காந்தத்தன்மை இல்லாதது போல் இருக்கும், ஆனால் தாழ்ந்த வெப்பநிலையில் ஓரளவுக்குக் காந்தத்தன்மை கொண்டிருக்கும். வெப்பநிலை உயர்ந்தால் இந்தக் காந்தத் தன்மையை இழந்துவிடும். இதே போன்ற, ஆனால் சிறிதளவு எதிரெதிர் காந்தச் சாய்வுகள் கொண்ட தன்மையுடைய சிறுமுரண் இரும்பியக் காந்தப் பண்பையும் இவர் 1947 இல் கண்டுபிடித்தார். இந்த சிறுமுரண் இரும்பியக் காந்தத்தன்மையும் நீல் வெப்பநிலை என்னும் வெப்பநிலை எய்தியவுடன் மறைந்துவிடும். இலூயிசு நீல், பாறைகளில் காணப்படும் மென்மையான காந்தத் தன்மைக்கும் தக்க விளக்கம் தந்தார். இவருடைய ஆய்வின் பயனாக நில உருண்டையின் காந்தப்புல வரலாற்றை அறிய முடிகின்றது
# எஸ். எம். அன்சார்

**எஸ். எம். அன்சார்** (இறப்பு: சனவரி 9, 2012, அகவை 74) 'கோவை அன்சார்' என அறியப்பட்ட இவர் ஓர் ஈழத்து இலக்கிய ஆர்வலரும் கவிஞரும் ஆவார். கவி அரங்குகள், நூல் வெளியீட்டு விழாக்கள் இலக்கியச் சந்திப்புக்கள் எங்கு நடந்தாலும் அவர் கட்டாயமாகக் கலந்துகொள்வார். இவர் 'வதனம்' கையெழுத்துச் சஞ்சிகையின் ஆசிரியரும் ஆவார். இவர் இலக்கிய ஆர்வலர் சகலரின் மட்டங்களிலும் நேயமாக, அன்புடன் மதிக்கப்பட்டவர்.  

## இலக்கிய ஈடுபாடு
சிந்தாமணி வாரப் பத்திரிகையில் பிரசுரமான “மணிக்கவிதை” மூலம் எழுத்துலகிற்கு அறிமுகமான இவர் நீண்டகாலமாக பத்திரிகைகள், சஞ்சிகைகளில் கவிதை, கட்டுரைகள் எழுதி வந்துள்ளார்.  

## கவிதை நூல்
- கனவுகளின் பிரசவம் (புரவலர் புத்தகப் பூங்கா பிரசுரம், 2010)

## பெற்ற விருதுகளும் கௌரவங்களும்
- முஸ்லிம் இளம் கலைஞர் முன்னணியின் விருது
- கலாபூஷணம் விருது

## மறைவு
அன்சார் கொழும்பு, பத்தரமுல்லயிலுள்ள சுயாதீன தொலைக்காட்சி அலுவலகத்திற்கு அருகில் 2012 சனவரி 9 திங்கட்கிழமை இடம்பெற்ற வாகன விபத்தில் படுகாயமடைந்து கொழும்பு தேசிய மருத்துவமனையில் அனுமதிக்கப்பட்டு உயிரிழந்தார். கொழும்பு, வாழைத்தோட்டம், சஞ்சியாராய்ச்சித் தோட்டத்தைச் சேர்ந்த இவர் நான்கு பிள்ளைகளின் தந்தையாவார்.  

## வெளியிணைப்புகள்
- இலக்கிய ஆர்வலர் கோவை அன்சார்
- கலாபூஷணம் அன்சார் அகால மரணம்
- கோவை அன்சார் வாகன விபத்தில் அகால மரணம்
# சிறுமுரண் இரும்பியக் காந்தவியல்


**சிறுமுரண் இரும்பியக் காந்தவியல்** (*Ferrimagnetism*) என்பது சில திண்மப் பொருள்களில் காணப்படும் ஒருவகையான மென்மையான நிலைக்காந்தவியல். இரும்பில் உள்ள இரும்பணுக்களின் காந்தக்கூறுகள் ஒரே திசையில் நிற்கும். ஆனால் சிறுமுரண் இரும்பியக் காந்தம் என்னும் பொருளில் உள்ள அணுக்களின் காந்தப்புலத்தின் திசை எதிர் எதிராக நிற்கக்கூடியன. சில அணுக்களின் காந்தப்புலம் ஒரு திசையிலும் வேறு சில அணுக்களின் காந்தப்புலம் எதிர் திசையிலும் தற்செயலாய் நிற்கும். என்றாலும் ஒரு குறிப்பிட்ட கியூரி வெப்பநிலைக்குக் கீழே, இந்த எதிரெதிர் நிற்கும் காந்தக்கூறுகள் ஓரளவுக்கு ஒரே திசையில் காந்தத்தன்மை காட்டக்கூடியவை. மேக்னட்டைடு (magnetite) , இரும்பு ஆக்சைடு ( Fe<sub>3</sub>O<sub>4</sub>) போன்றவை இவ்வகையான சிறுமுரண் இரும்பியக் காந்த வகையை சேர்ந்தவை. இவ்வகை காந்தத் தன்மையை நோபல் பரிசாளர் இலூயிசு நீல் 1948 இல் கண்டுபிடித்தார்.  

## வெப்பநிலையால் ஏற்படும் விளைவு
க்கு மேல் பொருள் காந்தத்தன்மையை அறவே இழக்கின்றது.]]  

சிறுமுரண் இரும்பியக் காந்தமும், இரும்புக்காந்தம் போலவே கியூரி வெப்பநிலைக்குக் கீழே தானாகவே காந்த ஒழுங்கு பெற்று இருக்கும், ஆனால் இதில் எதிர் திசையில் நிற்கும் காந்தக்கூறுகளும் உண்டு. கியூரி வெப்பநிலைக்குக் கீழே இப்பொருளில் உள்ள படிகக்கூறுகளின் காந்தத் திருப்பம் (magnetic moment) சரியாக எதிர் எதிராக நின்று ஈடாக நிற்கும் ஒரு நிலை (magnetization compensation point) உண்டு. இது தவிர கோண உந்தம் ஈடுசெய் புள்ளி என்றும் ஒரு நிலை உண்டு. இப்படி உள்ள நிலையால்தான் விரைவாக காந்தத் திசைகளை மாற்ற இயலுகின்றது (இது கணினியும் மிகுவிரைவு நினைவுத் தரவு மாற்றங்களுக்கு உதவுவது)  

## பண்புகள்
சிறுமுரண் இரும்பியக் காந்தப் பொருள்கள் (Ferrimagnetic materials) பொதுவாக உயர் மின் தடைமம் கொண்டதாகவும் திசைக்கு ஏற்றவாறு பண்பு மாறுபடும் தன்மை உடையதாகவும் இருக்கும்.  

## மேற்கோள்களும் அடிக்குறிப்புகளும்
# மணக்குடவர் (திருக்கோவையார் உரையாசிரியர்)

**மணக்குடவர்** மாணிக்கவாசகர் இயற்றிய திருக்கோவையார் நூலுக்கு உரை எழுதியவர். இவர் திருக்குறளுக்கு உரை எழுதிய மணக்குடவர் அல்லர். இவர் அவரினும் காலத்தால் முற்பட்டவர். “மாணிக்கவாசக சுவாமிகள் அருளிச் செய்த திருச்சிற்றம்பலம் கோவையார் (மணக்குடவர் உரை)” என்ற நூல் உ.வே.சா நூலகத்தினரால் வெளியிடப்பட்டுள்ளது.  

## மேற்கோள்
# மணக்குடவர் (திருக்குறள் உரையாசிரியர்)

**மணக்குடவர்** திருக்குறளுக்கு உரை எழுதிய பழைய உரை ஆசிரியர்களுள் ஒருவர். இவர் மணக்குடி என்ற ஊரில் பிறந்தவர் என்றும் மணக்குடியர் என்பது பின்னாளில் மணக்குடவர் என்று மருவிற்று என்றும் கருதப்படுகிறது.  

திருக்குறள் பழைய உரைகளில் காலத்தால் முந்தியது மணக்குடவர் உரை. இதன் காலம் 10 ஆம் நூற்றாண்டு. வடமொழிக் கருத்தைப் புகுத்தாது தமிழ் முறைப்படி உரை எழுதியவர் என்று இவர் புகழப்படுகிறார்.  

## உரைப்பாங்கு
- இவரது உரை திருக்குறளில் உள்ள ஒவ்வொரு சொல்லுக்கும் பொருள் விளங்குமாறு எழுதப்பட்டுள்ளது.
- அதிகாரங்களின் கருத்துரையாக 'அருளுடைமை வேண்டும்', 'நடுவுநிலைமை வேண்டும்' என்பது போன்ற தொடர்களைத் தருகிறார்.
- அதிகாரத் தொகுப்புரை தருகிறார். 'கயமை' என்னும் அதிகாரத்துக்குத் தரப்பட்டுள்ள தொகுப்புரை இது.
:: உறுப்பு ஒத்துப் குணம் ஒவ்வாமையின் கயவர் மக்கள் அல்லர் ஆயினார். வேண்டியன செய்வார். தாம் அறியார். இயல்பான ஒழுக்கம் இலர். நிறை இலர். அடக்கம் இலர். அழுக்காறு உடையர். இரப்பார்க்குக் கொடார். ஒறுப்பார்க்குப் கொடுப்பர். நிலை இலர். - இவற்றில் ஒவ்வொரு குறளின் கருத்தும் இரண்டே சொற்களால் கூறப்பட்டுள்ளன.  
- 'மடல் ஏறாப் பெண்ணின் பெருந்தக்கது இல்' என்னும் தொடரை இவர் தோழி கூற்று என்கிறார். இதற்கு இவர் தரும் விளக்கம்
:: நும்மால் (தலைவனால்) காதலிக்கப்பட்டாள் தனக்கும் இவ் வருத்தம் ஒக்கும். பெண்டிற்கு இப் பெண்மையாகிய மடல் ஏறாததே குறை என்று தலைமகன் ஆற்றாமை நீங்குதற் பொருட்டுத் தோழி கூறியது.  
- அதிகாரத்தில் உள்ள குறள்களின் கருத்தைச் தொகுத்துச் சுட்டுகிறார். 'ஒற்றாடல்' அதிகாரத்தில் இவர் தொகுத்துக் காட்டியவை.
:: இது ஒற்று வேண்டும் என்றது. இவை மூன்றும் ஒற்றிலக்கணம் கூறின. இவை இரண்டும் ஒற்று வேண்டுமிடம் கூறின. இவை இரண்டும் ஒற்றரை ஆளும் திறம் கூறின. இது பிறர் அறியாமல் சிறப்புச் செய்யவேண்டும் என்பது. இது ஒற்று இன்மையால் வரும் குற்றம் கூறியது.  
- இவர் கூறும் சில **மருத்துவ** வழக்காறுகள்
::நெய்யும் தேனும் இனியவாயினும் தம்மில் அளவு ஒக்குமாயின் கொல்லும்.  
::பலாப்பழம் தின்று பின் சுக்குத் தின்றால் தன் உயிர்க்கு வரும் இடையூறுஇ இல்லை  
- தெண்ணீர் அடுபுற்கை - மோரினும் காடியினுப் அடப்பெறாதும் தெளிந்த தீரினாலே அட்ட புற்கை
- மருந்து என்னும் அதிகாரத்தில் 'கற்றான்' என்பதற்கு **ஆயுள் வேதம்** கற்றான் என உரை எழுதியுள்ளார்.
- இவர் காட்டியுள்ள புராணக் கதைகளில் சில
::அருச்சுணன் தவம் மறந்து அல்லவை செய்தான்  
::வெகுளியால் நகுஷன் பெரும்பாம்பு ஆயினான்  
::நோற்றலால் மார்க்கண்டேயன் கூற்றத்தைத் தப்பினான்.  
::ஐந்து அவித்தான் ஆற்றல் - இவ்வளவில் கண் மிக்க தவம் செய்வார் உளரானால் இந்திரன் தன் பதம் இழக்கின்றானாக நடுங்கும்.  
- உரையில் காணப்படும் சில அருஞ்சொற்கள்
:: அட்டாலம் = அட்டால மண்டபம்  
:: நெத்தம் = கறவாடு பலகை  

## மேற்கோள்
# விசாக்கா வித்தியாலயம்


**விசாக்கா வித்தியாலயம்** *(Visakha Vidyalaya)* இலங்கையிலுள்ள முன்னணி மகளிர் கல்லூரிகளில் ஒன்றாகும். தேசிய பாடசாலையான இக்கல்லூரி கொழும்பில் அமைந்துள்ளது.  

இலங்கையில் பௌத்த மாணவிகளின் கல்வி வளர்ச்சியைக் குறிக்கோளாகக் கொண்டு திருமதி ஜெரமிஸ் டயஸ் என்பவரால் 1917 ஆம் ஆண்டில் ஆரம்பிக்கப்பட்டது. கல்வித்துறையில் இக்கல்லூரி தொடர்ச்சியாக பல சாதனைகளை படைத்து வந்துள்ளது. இக்கல்லூரியில் கற்ற பலர் இலங்கையில் சிறந்த கல்விமான்களாகவும், அரசியல்வாதிகளாகவும், விளையாட்டு வீராங்கனைகளாகவும் உள்ளனர்.  
## வெளியிணைப்புகள்
- விசாக்கா வித்தியாலயம்
# பிரமிடு எண்

கணிதத்தில் **பிரமிடு எண்** (*Pyramidal number*) என்பது குறிப்பிட்ட பக்கங்கள் கொண்ட பிரமிடு வடிவில் அமையும் ஒரு வடிவ எண்ணாகும். பொதுவாக பிரமிடு எண் என்றால் அது சதுர பிரமிடு எண்ணைக் குறிக்கும்.  

பிரமிடு எண்கள் சில:  

- முக்கோண பிரமிடு எண் அல்லது நான்முக எண் - 3 பக்கங்கள் கொண்டது.
- சதுர பிரமிடு எண் - 4 பக்கங்கள் கொண்டது.
- ஐங்கோண பிரமிடு எண் -5 பக்கங்கள் கொண்டது.
- அறுகோண பிரமிடு எண் -6 பக்கங்கள் கொண்டது.
- எழுகோண பிரமிடு எண் - 7 பக்கங்கள் கொண்டது.

*r*-கோண பிரமிடு எண்ணுக்கான வாய்ப்பாடு:  

:<math>X= \frac{n^2}{2} + n^3\(\frac{r}{6}-\frac{1}{3}\) - n\(\frac{r-5}{6}\)</math>
# விக்கிப்பீடியா:முதற்பக்கக் கட்டுரைகள்/சனவரி 15, 2012


**சபரிமலை** என்பது கேரளாவின் மேற்கு ‎மலைத்தொடர்களில் பத்தனம்தித்தா மாவட்டத்தில் உள்ள ஒரு புண்ணியத் தலமாகும். மஹிஷி என்ற ‎பெயர்கொண்ட அசுரபலம் கொண்ட அரக்கியைக் கொன்றபிறகு ‎சுவாமி ஐயப்பன் தியானம் செய்த இடமே சபரிமலை என ‎வழங்கப்படுகிறது. பதினெட்டு மலைகளுக்கு இடையே சுவாமி ‎ஐயப்பனின் கோவில் இருக்கிறது. இந்தக் கோவில் ஒரு ‎மலையின் உச்சியில் உள்ளது. மலைகள் மற்றும் காடுகளால் ‎சூழ்ந்துள்ளது. சபரிமலையை சூழ்ந்துள்ள ஒவ்வொரு மலையிலும் ‎கோவில்கள் காணப்படுகின்றன. சபரிமலைக்குப் புனிதப்பயணம் மேற்கொள்வதற்கு முதலில் பக்தர்கள் 41 நாட்கள் ‎கொண்ட விரதத்தை பக்தர்கள் ஏற்றுக் ‎கொள்வர். ஐயப்பனை சார்ந்த ‎வரலாற்றுக் கதைகளில் வீட்டு விலக்குக்குரிய பெண்கள் இங்கு ‎வருவதை தடை செய்துள்ள படியாலும் மேலும் இதர பல ‎காரணங்களாலும், பொதுவாக பெண்கள் இந்தக் கோவிலுக்கு ‎வருகை புரிவதில்லை. இதற்கான முக்கிய காரணம் சுவாமி ‎ஐயப்பன் ஒரு பிரம்மச்சாரி என்ற ஐதீகமே. ‎**மேலும்...**  
---

சர் **ஹென்றி நிக்கலஸ் ரிட்லி** (1885-1956) என்பவர் மலாயாவில் ரப்பர் மரங்களை அறிமுகப்படுத்தியவர். மலாயாவின் பொருளாதாரப் போக்கை மாற்றி அமைத்த பிரித்தானியத் தாவரவியலாளர். இவர் சிங்கப்பூர் தாவரப் பூங்காவின் முதல் தாவரவியலாளர் மற்றும் முதல் புவியியலாளராகவும் பணியாற்றியவர். இவர் பேராக், கோலாகங்சாரில் நட்டுவைத்த முதல் ரப்பர் மரம் 135 ஆண்டுகளாக இன்றும் இருக்கிறது. 1877 இல் அறிவியலில் ஆக்ஸ்பர்ட் பல்கலைக்கழகத்தில் இருந்து சிறப்புப் பட்டம் பெற்றார். அதே ஆண்டு பிரேசில் நாட்டிற்குச் சென்று தாவர ஆய்வுகளை மேற்கொண்டார். 1888ஆம் ஆண்டு சிங்கப்பூரின் தாவரவியல் பூங்காவிற்கு இயக்குநராக அனுப்பி வைக்கப்பட்டார். அங்கு பணி புரியும் போது ரப்பர் மரங்களின் தாவரப் பயன்பாடுகள் மலாயா, சிங்கப்பூருக்கு பிரகாசமான எதிர்காலத்தைக் கொண்டு வரும் என்பதை உணர்ந்தார். ஆகவே, மலாயாத் தொடுவாய் நிலப்பகுதிகளில் ரப்பர் மரங்களை நட வேண்டும் என்று பிரசாரம் செய்தார். **மேலும்...**
# ஐங்கோண பிரமிடு எண்

கணிதத்தில் **ஐங்கோண பிரமிடு எண்** (*pentagonal pyramidal number*) என்பது ஐங்கோண அடிப்பாகங் கொண்ட ஒரு பிரமிடு அமைப்பில் அடுக்கக் கூடிய பொருட்களின் மொத்த எண்ணிக்கையைக் குறிக்கும் ஒரு வடிவ எண்ணாகும். *n* -ஆம் ஐங்கோண பிரமிடு எண்ணானது முதல் *n* ஐங்கோண எண்களின் கூட்டுத்தொகைக்குச் சமமாக இருக்கும்.  

முதல் ஐங்கோண பிரமிடு எண்கள் சில:  

1, 6, 18, 40, 75, 126, 196, 288, 405, 550, 726, 936, 1183, 1470, 1800, 2176, 2601, 3078, 3610, 4200, 4851, 5566, 6348, 7200, 8125, 9126 .  

*n* -ஆம் ஐங்கோண பிரமிடு எண் காணும் வாய்ப்பாடு:  

:<math>\frac{n^2(n+1)}{2}</math>  

இவ்வாய்ப்பாட்டிலிருந்து *n* -ஆம் ஐங்கோண பிரமிடு எண், n<sup>2</sup> மற்றும் n<sup>3</sup> இரண்டின் சராசரியாகவும் *n* -ஆம் முக்கோண எண்ணின் *n* மடங்காகவும் இருப்பதைக் காணலாம்.  

முதல் ஐங்கோண எண்கள் சில:  

1, 5, 12, 22, 35, 51, 70, 92, 117, 145, 176, 210, 247, 287, 330, 376, 425, 477, 532, 590, 651, 715, 782, 852, 925, 1001 .  

:முதல் ஐங்கோண எண் = 1 = முதல் ஐங்கோண பிரமிடு எண்  

:முதல் இரண்டு ஐங்கோண எண்களின் கூடுதல் = 1 + 5 = 6 = இரண்டாம் ஐங்கோண பிரமிடு எண்  

:முதல் மூன்று ஐங்கோண எண்களின் கூடுதல் = 1 + 5 + 12 = 18 = மூன்றாம் ஐங்கோண பிரமிடு எண் .....  

அதாவது *n* -ஆம் ஐங்கோண பிரமிடு எண்ணானது முதல் *n* ஐங்கோண எண்களின் கூட்டுத்தொகைக்குச் சமமாக இருக்கும்.  

ஐங்கோண பிரமிடு எண்களின் பிறப்பிக்கும் சார்பு:  

:<math>\frac{x(2x+1)}{(x-1)^4}.</math>
# நிறைவுறாக் கொழுப்பு


**நிறைவுறாக் கொழுப்பு** (unsaturated fat) என்பது கொழுப்பு அமிலத் தொடரியில் குறைந்தபட்சம் ஒரு இரட்டைப்பிணைப்பினைக் கொண்ட கொழுப்பு அல்லது கொழுப்பு அமிலத்தினைக் குறிக்கும். கொழுப்பு மூலக்கூறில், ஒரு இரட்டைப்பிணைப்பு இருந்தால் அதை ஒற்றைநிறைவுறாக் கொழுப்பு என்றும், ஒன்றுக்கு மேற்பட்ட இரட்டைப்பிணைப்பினைக் கொண்டவை பல்நிறைவுறாக் கொழுப்பு என்றும் அழைக்கப்படுகின்றன. இரட்டைப்பிணைப்புகள் உருவாகும் இடங்களில், ஹைட்ரசன் அணுக்கள் நீக்கப்படுகின்றன. இதனால், நிறைவுற்ற கொழுப்பில் இரட்டைப்பிணைப்புகள் கிடையாது. இவற்றில், அதிகப் பட்ச எண்ணிக்கையில் ஹைட்ரசன்கள் கார்பனுடன் பிணைந்திருக்கும் என்பதால் இவை, ஹைட்ரசன் அணுக்களுடன் நிறைவுற்றவை எனப்படுகின்றது. உயிரணு வளர்சிதைமாற்றத்தில் நிறைவுறாக் கொழுப்பு மூலக்கூறுகள், அதே அளவு நிறைவுற்ற கொழுப்புடன் ஒப்பிடும்போது, குறைந்த அளவு சக்தியினைக் (குறைந்த கலோரிகளை) கொண்டுள்ளன. பெருமளவு நிறைவுறா தன்மையினைக் கொண்டிருக்கும் ஒரு கொழுப்பு அமிலமானது (அதாவது அதிகமான இரட்டைப்பிணைப்புகளைக் கொண்ட கொழுப்பு அமிலம்) அதிக அளவு கொழுமியபெராக்சைடேற்ற தாக்கத்திற்கு உட்படுகின்றது (சிக்கடித்துப் போகிறது). நிறைவுறாக் கொழுப்புகளை எதிர்உயிர்வளிகள் கொழுமியபெராக்சைடேற்றதிலிருந்து (கெட்டுப்போவதிலிருந்து) பாதுகாக்கின்றன.  

## பல்வேறு உணவுகளில் கொழுப்பு பொதிவுகள்
# வார்ப்புரு:உணவுகளிலுள்ள கொழுப்பு பொதிவுகள்


| உணவு | நிறைவுற்ற கொழுப்பு | ஒற்றைநிறைவுறா கொழுப்பு | பல்நிறைவுறா கொழுப்பு |  |
| --- | --- | --- | --- | --- |
| காட்டுக்கடுகு எண்ணெய் | 7 | 59 | 29 |  |
| சோள எண்ணெய் | 13 | 24 | 59 |  |
| ஆலிவ் எண்ணெய் | 13 | 74 | 8 |  |
| சூரியகாந்தி எண்ணெய் | 10.3 | 19.5 | 44 | }<noinclude> |
# அறுகோண பிரமிடு எண்

கணிதத்தில் **அறுகோண பிரமிடு எண்** (*hexagonal pyramidal number*) என்பது அறுகோண அடிப்பாகங் கொண்ட ஒரு பிரமிடு அமைப்பில் அடுக்கக் கூடிய பொருட்களின் மொத்த எண்ணிக்கையைக் குறிக்கும் ஒரு வடிவ எண்ணாகும்.  

*n* -ஆம் அறுகோண பிரமிடு எண் காணும் வாய்ப்பாடு:  

:<math>{n(n+1)(4n-1)}\over6</math>  

முதல் அறுகோண பிரமிடு எண்கள் சில:  

:1, 7, 22, 50, 95, 161, 252, 372, 525, 715, 946, 1222, 1547, 1925  

முதல் அறுகோண எண்கள் சில :  

:1, 6, 15, 28, 45, 66, 91, 120, 153, 190, 231, 276, 325, 378, 435, 496, 561, 630, 703, 780, 861, 946.  

:முதல் அறுகோண எண் = 1 = முதல் அறுகோண பிரமிடு எண்  

:முதல் இரண்டு அறுகோண எண்களின் கூடுதல் = 1 + 6 = 7 = இரண்டாம் அறுகோண பிரமிடு எண்  

:முதல் மூன்று அறுகோண எண்களின் கூடுதல் = 1 + 6 + 15 = 22 = மூன்றாம் அறுகோண பிரமிடு எண் .....  

அதாவது *n* -ஆம் அறுகோண பிரமிடு எண்ணானது முதல் *n* அறுகோண எண்களின் கூட்டுத்தொகைக்குச் சமமாக இருக்கும்.  

அறுகோண பிரமிடு எண்களின் பிறப்பிக்கும் சார்பு:  

:<math> \frac{x(3x+1)}{(x-1)^4} = x+7x^2+22x^3+50x^4+.... </math>
# எழுகோண பிரமிடு எண்

கணிதத்தில் **எழுகோண பிரமிடு எண்** (*heptagonal pyramidal number*) என்பது எழுகோண அடிப்பாகங் கொண்ட ஒரு பிரமிடு அமைப்பில் அடுக்கக் கூடிய பொருட்களின் மொத்த எண்ணிக்கையைக் குறிக்கும் ஒரு வடிவ எண்ணாகும். *n* -ஆம் எழுகோண பிரமிடு எண்ணானது முதல் *n* எழுகோண எண்களின் கூட்டுத்தொகைக்குச் சமமாக இருக்கும்.  

*n* -ஆம் எழுகோண பிரமிடு எண் காணும் வாய்ப்பாடு:  

:<math> n(n + 1)(5n - 2)/6 \,</math>.  

முதல் எழுகோண பிரமிடு எண்கள் சில:  

1, 8, 26, 60, 115, 196, 308, 456, 645, 880, 1166, 1508, 1911, 2380, 2920, 3536, 4233, 5016, 5890, 6860, 7931, 9108, ....  

முதல் எழுகோண எண்கள் சில:  

:1, 7, 18, 34, 55, 81, 112, 148, 189, 235, 286, 342, 403, 469, 540, 616, 697, 783, 874, 970, 1071, 1177, 1288, 1404, 1525, 1651, 1782, …  

:முதல் எழுகோண எண் = 1 = முதல் எழுகோண பிரமிடு எண்  

:முதல் இரண்டு எழுகோண எண்களின் கூடுதல் = 1 + 7 = 8 = இரண்டாம் எழுகோண பிரமிடு எண்  

:முதல் மூன்று எழுகோண எண்களின் கூடுதல் = 1 + 7 + 18 = 26 = மூன்றாம் எழுகோண பிரமிடு எண் .....  

அதாவது *n* -ஆம் எழுகோண பிரமிடு எண்ணானது முதல் *n* எழுகோண எண்களின் கூட்டுத்தொகைக்குச் சமமாக இருக்கும்.  

எழுகோண பிரமிடு எண்களின் பிறப்பிக்கும் சார்பு:  

:<math> \frac{x(4x+1)}{(x-1)^4} = x+8x^2+26x^3+60x^4+.... \,</math>
# நிறைவுற்ற கொழுப்பு


**நிறைவுற்ற கொழுப்புகள்** (saturated fats) என்பவை நிறைவுற்ற கொழுப்பு அமிலங்களை மட்டும் கொண்ட டிரைகிளிசரைடுகளைக் கொண்டவையாகும். நிறைவுற்ற கொழுப்பு அமிலங்கள், கொழுப்பு அமிலத் தொடரியில் கார்பன் அணுக்களுக்கிடையில் இரட்டைப்பிணைப்பில்லாதவையாகும். இவ்விதம், கார்பன் அணுக்களின் தொடரியானது ஹைட்ரசன் அணுக்களினால் முற்றுமாக செறிவுற்ற நிலையில் உள்ளது. பல்வேறு வகையான நிறைவுற்ற கொழுப்பு அமிலங்கள் இயற்கையில் காணப்படுகின்றன. இவை முதன்மையாக கார்பன் அணுக்களின் எண்ணிக்கையில் [உதாரணமாக, மூன்று கார்பன்களிலிருந்து (புரோபியோனிக் அமிலம்) முப்பத்தியாறு கார்பன்கள் வரை (ஹெக்சாடிரையாகன்டனோயிக் அமிலம்)] வேறுபடுகின்றன.  

பல்வேறு கொழுப்புகளில் நிறைவுற்ற மற்றும் நிறைவுறாக் கொழுப்புகள் வெவ்வேறு அளவுகளில் உள்ளன. அதிக அளவு நிறைவுற்ற கொழுப்புகளைக் கொண்ட உணவுகளுக்கான உதாரணங்கள்: குழைவு, பாலாடைக்கட்டி, வெண்ணெய் மற்றும் நெய்; நிணம் (மாடு), மாட்டுக் கொழுப்பு, பன்றிக் கொழுப்பு மற்றும் கொழுப்பான இறைச்சிகள்; இவை தவிர சில தாவர உணவுகள்: தேங்காய் எண்ணெய், பருத்திவிதை எண்ணெய், பனை (புல்லின மர) எண்ணெய், சாக்லெட் மற்றும் பல தயாரிக்கப்பட்ட உணவுகள்.  

## கொழுப்பு சுருக்கக்குறிப்புகள்
ஊட்டச்சத்து விவரணங்களில் நிறைவுற்ற கொழுப்புகள் என மொத்தமாகக் கொடுக்கப்பட்டிருந்தாலும், பல்வேறு உணவுத் தொகுப்புகளில் நிறைவுற்ற கொழுப்புகள் வெவ்வேறு அளவுகளில் காணப்படுகின்றன. வெப்பமண்டல எண்ணெய்களிலும் (பனங்கொட்டை, தேங்காய்), பால் பொருட்களிலும் லாரிக் மற்றும் மைரிஸ்டிக் அமிலங்கள் பெருமளவுக் காணப்படுகின்றன. இறைச்சி, முட்டைகள், சாக்லெட் மற்றும் கொட்டைகளில் உள்ள நிறைவுற்ற கொழுப்புகளில் பால்மிடிக் மற்றும் ஸ்டியரிக் அமிலங்களின் டிரைகிளிசரைடுகளே முதன்மையாக உள்ளன.  

**பொதுவான உணவுகளில் காணப்படும் நிறைவுற்ற கொழுப்பு சுருக்கக்குறிப்புகள்; மொத்தக் கொழுப்பில் மணமியமாக்கப்பட்டக் கொழுப்பின் சதவிகிதம்**

| தேங்காய் எண்ணெய் | 47% | 18% | 9% | 3% |  |
| --- | --- | --- | --- | --- | --- |
| வெண்ணெய் | 3% | 11% | 29% | 13% |  |
| மாட்டிறைச்சி (அரைக்கப்பட்டது) | 0% | 4% | 26% | 15% |  |
| கருமையான சாக்லெட் | 0% | 1% | 34% | 43% |  |
| சால்மான் மீன் | 0% | 1% | 29% | 3% |  |
| முட்டைகள் | 0% | 0.3% | 27% | 10% |  |
| முந்திரி | 2% | 1% | 10% | 7% |  |
| சோயா அவரை எண்ணெய் | 0% | 0% | 11% | 4% | } |

## பல்வேறு உணவுகளில் கொழுப்பு பொதிவுகள்
<div>  

</div>  

## இதயகுழலிய நோய்
மருத்துவ, இதய நல மற்றும் அரசாங்க அதிகாரிகள் நிறைவுற்ற கொழுப்புகளை இதயகுழலிய நோய்கான (CVD) மறையிடர் காரணிகளாக உள்ளதாக அறிவுறுத்துகின்றார்கள்.
# சவுதி அராம்கோ



அதிகாரப்பூர்வமாக **சவுதி அரேபிய எண்ணெய் நிறுவனம்** என்று அழைக்கப்படும் **சவுதி அராம்கோ** (Saudi Aramco, அரபி: ارامكو السعودية ) சவுதி அரேபிய அரசின் தேசிய எண்ணெய் நிறுவனமாகும்.  

சவுதி அராம்கோ, கச்சா எண்ணெய் இருப்பிலும் தினமும் உற்பத்தி செய்யும் அளவிலும் கணிசமான அளவில் முன்னணியில் உள்ளது. அதன் இருப்பு என கணக்கிடப்பட்டுள்ளது. சவுதி அரேபியாவில் உள்ள தஹ்ரானை தலைமையிடமாகக் கொண்டுள்ளது. இந்நிறுவனத்தின் ஆண்டு உற்பத்தி , மற்றும் 100 எண்ணெய் மற்றும் கேஸ் வயல்களை பராமரிக்கிறது. இத்துடன் 279 டிரில்லியன் கன அடி இயற்கை எரிவாயுவையும் இருப்பு வைத்துள்ளது. அராம்கோ இயக்கும் கவார் வயல், சாய்பா வயல் ஆகியவை உலகின் மிகப்பெரிய எண்ணெய் வயல்களாகும்.
# தமிழகத்தில் பண்டைய ரோமின் காசுகள்



தமிழகத்தில் கிடைத்த ரோம நாட்டு நாணயங்களின் கிமு 200 முதல் கிபி 200 வரை மதிக்கத்தக்கதாக உள்ளன. தமிழகத்தில் இவற்றின் பரவல் சென்னை மாம்பலம் முதல் திருநெல்வேலி வரை புழக்கத்தில் உள்ளது.  

## மன்னர்கள்

தமிழக ரோமக் காசுகளில் சில ரோம மன்னர்களின் உருவத்துடன் காணப்படுகிறது. அம்மன்னர்கள்  
1. அகசுடசு - 1932ல் மட்டும் அகசுடசு காசுகள் 121 கண்டுபிடிக்கப்பட்டது.
1. தைபிரியசு (கிபி 14-37) - 30 ஒளரி காசுகளும் 1856 தினாரி காசுகளும் இதுவரை கண்டெடுக்கப்பட்டுளது.
1. கலிகுலா (கிபி 54-68)
1. கிளாடியசு (கிபி 41-54)
1. நீரோ (கிபி 54 -68) - இதுவரை இம்மன்னனின் 14 வகை காசுகள் கண்டறியப்பட்டுளது.

## முக்கியத்துவம்
இந்த ரோமானிய நாணயங்களை ஆராய்ந்தோர் இதற்கு சமமான நாணயங்கள் வேறெங்கும் கிடைக்கப்பெறாததால் இவை வெறும் காசுகளாக மட்டும் பயன்படாமல் திரவியங்களகவும் பெரும் மதிப்புமிக்க பொருட்களாகவும் பயன்பட்டன என அபிப்பிராய படுகின்றனர். இதனாலேயே பெருமளவு நாணயங்கள் குவியல்களாக புதைக்கப்பட்டதாக கூறுகிறார்கள். பிளினி என்ற ஆசிரியர் அரை மில்லியன் செசுரர்செசு தமிழகத்திற்கு கொண்டு வரப்பட்டது எனக்கூறி, இவ்வாறு தங்கம் ரோமை விட்டு வெளியேறுவது அந்நாட்டின் திரைச்சேரியை பாதிக்கும் என கவலை தெரிவித்ததை வைத்து அக்கால ரோம தமிழக வாணிப தொடர்புகள் எந்தளவுக்கு சிறந்திருந்தது என்பது அறியப்பட்டது.  

## மூலம்
- பண்டைய தமிழகம், சி.க. சிற்றம்பலம், யாழ்ப்பாணப் பல்கலைக்கழகம், இலங்கை.
# பண்டாரநாயக்கா கல்லூரி


**பண்டாரநாயக்கா கல்லூரி** (Bandaranayake College ) இலங்கையிலுள்ள முன்னணி ஆண்கள் கல்லூரிகளில் ஒன்றாகும். தேசியப் பாடசாலையான இக் கல்லூரி கம்பஹா மாவட்டத்தில் அமைந்துள்ளது.  

இக்கல்லூரி சார்ல் சமரசூரிய என்பவரால் செப்டம்பர் 18 1918 ல் ஆரம்பிக்கப்பட்டது இக்கல்லூரி கல்வித்துறையில் தொடர்ச்சியாக பல சாதனைகளை படைத்து வந்துள்ளது. இக்கல்லூரியில் கற்ற பலர் இலங்கையில் சிறந்த கல்விமான்களாகவும், அரசியல்வாதிகளாகவும் உள்ளனர். இக்கல்லூரியில் தரம் 6 - 13 வரை வகுப்புகள் உள்ளன. 5000க்கும் மேற்பட்ட மாணவர்கள் கல்வி கற்கின்றனர். 200க்கும் மேற்பட்ட ஆசிரியர்கள் பணியாற்றி வருகின்றனர்.  

## வெளியிணைப்புகள்
- பண்டாரநாயக்கா கல்லூரி
# அனுலா வித்தியாலயம்


**அனுலா வித்தியாலயம்** *(Anula Vidyalaya)* இலங்கையிலுள்ள முன்னணி மகளிர் கல்லூரிகளில் ஒன்றாகும். தேசிய பாடசாலையான இக்கல்லூரி கொழும்பு நுகேகொடையில் அமைந்துள்ளது.  

இலங்கையில் பௌத்த மாணவிகளின் கல்வி வளர்ச்சியைக் குறிக்கோளாகக் கொண்டு டாக்டர் ஈ.டபிள்யு. அதிகாரம் என்பவரால் 1941 ஆம் ஆண்டில் ஆரம்பிக்கப்பட்டது. கல்வித்துறையில் இக்கல்லூரி தொடர்ச்சியாக பல சாதனைகளை படைத்து வந்துள்ளது. இக்கல்லூரியில் கற்ற பலர் இலங்கையில் சிறந்த கல்விமான்களாகவும், அரசியல்வாதிகளாகவும், விளையாட்டு வீராங்கனைகளாகவும் உள்ளனர். இக்கல்லூரியில் தரம் 1 - 13 வரை வகுப்புகள் உள்ளன. 5000க்கும் மேற்பட்ட மாணவர்கள் கல்வி கற்கின்றனர்.  

## வெளியிணைப்புகள்
- அனுலா வித்தியாலயம்
# அத்தியாவசிய கொழுப்பு அமிலம்


அத்தியாவசிய கொழுப்பு அமிலங்கள் (essential fatty acids; EFAs) மனிதர்களாலும், விலங்குகளாலும் தொகுக்க முடியாத, உடல் நலத்திற்கு தேவையான, கட்டாயம் உட்கொள்ள வேண்டிய கொழுப்பு அமிலங்களாகும். எரி பொருளாக மட்டும் பயன்படுபவைகளைப் போலல்லாமல், உயிரியல் பணிகளுக்குத் தேவையான கொழுப்பு அமிலங்களையே **இன்றியமையா கொழுப்பு அமிலங்கள்** என்கிறோம்.  

மனிதர்களுக்கு தேவையான அத்தியாவசியமான கொழுப்பு அமிலங்கள் இரண்டு மட்டுமே: ஆல்ஃபா-லினோலெனிக் அமிலம் (ஒமேகா-3 கொழுப்பு அமிலம்) மற்றும் லினோலெயிக் அமிலம் (ஒமேகா-6 கொழுப்பு அமிலம்). பிற கொழுப்பு அமிலங்களில் **நிபந்தனைக்குட்பட்ட அத்தியாவசியமான கொழுப்பு அமிலங்கள்** பின்வருமாறு: காமா-லினோலெனிக் அமிலம் (ஒமேகா-6 கொழுப்பு அமிலம்), லாரிக் அமிலம் (நிறைவுற்ற கொழுப்பு அமிலம்) மற்றும் பால்மிட்டோலெயிக் அமிலம் (ஒற்றைநிறைவுறாக் கொழுப்பு அமிலம்).  

1923-ஆம் ஆண்டு முதன்முதலில் இந்த இரண்டு அத்தியாவசியமான கொழுப்பு அமிலங்கள் கண்டறியப்பட்டபோது, இவைகளுக்கு உயிர்ச்சத்து எஃப் என்று பெயரிடப்பட்டது. பின்பு, 1930-ஆம் ஆண்டு எலிகளில் நடத்தப்பட்ட ஆய்வுகளிலிருந்து அத்தியாவசியமான கொழுப்பு அமிலங்களை உயிர்ச்சத்தாக இல்லாமல் கொழுப்புகளாக வகைப்படுத்துதலே சிறந்தது என காண்பிக்கப்பட்டது.
# கால் ஆஃப் டியூட்டி

*கால் ஆஃப் டியூட்டி* (*Call of duty*) ஆனது முதல் நபர் மற்றும் மூன்றாம் நபர் சுடுபவர் நிகழ்பட விளையாட்டு. இது தொடர்ச்சியான தொகுப்பின் முதல் பதிப்பு ஆகும். இது முதலில் தனிப்பயன் கணினிக்காக வடிவமைக்கப்பட்டது. பின்னர் தனிப்பயன் விளையாட்டு கருவிகளுக்காகவும், கையடக்க கருவிகளுக்காகவும் விரிவாக்கப்பட்டது. இந்த தொகுப்பின் முதல் பதிப்பானது இரண்டாம் உலகப்போரின் நிகழ்வுகளை அடிப்படையாகக் கொண்டது.  
மாடர்ன் வார்பேஃர்ரிலிருந்து கால் ஆஃப் டியூட்டி ஆனது நவீன கால நிகழ்வுகளை அடிப்படையாக கொண்டது. இதன் பிறகு *மாடர்ன் வார்பேஃர் 2* வெளிவந்தது. அதன் பிறகு *பிளாக் ஆஃப்ஸ்* பனிப்போர் நிகழ்வுகளைஅடிப்படையாக கொண்டு வெளிவந்தது. மாடர்ன் வார்பேஃர் 3 ஆனது நவீன கால நிகழ்வுகளை அடிப்படையாகக் கொண்டு 8 நவம்பர் 2011 அன்று வெளியிடப்பட்டது.  

கால் ஆஃப் டியூட்டி ஆனது ஆக்டிவிசன் நிறுவனத்தால் வெளியிடப்பட்டது. மேலும் கால் ஆஃப் டியூட்டி ஆக்டிவிசன் நிறுவனத்திற்கு சொந்தாமானது. இவ்விளையாட்டானது ஆஸ்பியர் மீடியா நிறுவனத்தால் ஆப்பிள் OS X க்காக வெளியிடப்பட்டது. இவ்விளையாட்டு இன்பினிட்டி வார்டு மற்றும் ற்றேயர்ச் ஆகிய நிறுவனங்களால் பெரும்பாலும் உருவாக்கப்பட்டது.
# சிறுவீடு விளையாட்டு

**சிறுவீடு விளையாட்டு** சிறுமியர் தெருவில் விளையாடும் ஒரு பாவனை விளையாட்டு. சிறுமியர் சிலர் ஒன்றுகூடி அம்மா அப்பா உரையாடுவதுபோல் உரையாடி நடிப்பர். இது ஒரு திளைப்பு விளையாட்டு.  

## மேலும் பார்க்க
- தமிழர் விளையாட்டுகள் (அண்மைய காலம்)
## கருவிநூல்
- இரா. பாலசுப்பிரமணியம், *தமிழர் நாட்டு விளையாட்டுகள்,* உலகத் தமிழாராய்ச்சி நிறுவன வெளியீடு, 1980
# சீச்சாங்கல்

**சீச்சாங்கல்** நாட்டுப்புறத் தெருக்களில் சிறுவர் சிறுமியர் விளையாடும் ஒருவகை விளையாட்டு.  

இது ஒரு குறி விளையாட்டு. விளையாடுவோர் ஒவ்வொருவருக்கும் 10 புளியங்கொட்டைகள். பொது புளியங்கொட்டைகள் (புளிய முத்துகள்) கொஞ்சம்.  

பொது-முத்திலிருந்து எடுத்து மூன்றின் மேல் ஒன்று எனப் புளிய முத்துக்கள் ஒரு வட்டத்துக்குள் அடுக்கி வைக்கப்பட்டிருக்கும். ஆடுபவர் தன் கையிலுள்ள புளிய-முத்து ஒன்றால் அதனை அடித்து வெளியேற்ற வேண்டும். வெளியேறிய முத்தைத் தனக்காக ஈட்டிக்கொள்ளலாம். அடிக்கும் முத்து வட்டத்துக்குள் நின்றுவிட்டால் அது பொது-முத்து ஆகிவிடும். யார் அதிக முத்துகள் ஈட்டுகிறாரோ அவர் வென்றவர்.  

## மேலும் பார்க்க
- தமிழர் விளையாட்டுகள் (அண்மைய காலம்)

## கருவிநூல்
- இரா. பாலசுப்பிரமணியம், *தமிழர் நாட்டு விளையாட்டுகள்,* உலகத் தமிழாராய்ச்சி நிறுவன வெளியீடு, 1980
# ஓமாயி வியாரவாலா



**ஓமாயி வியாரவாலா** (ஹோமை வியாரவல்லா, *Homai Vyarawalla*, 9 திசம்பர் 1913 – 15 சனவரி 2012), இந்தியாவின் முதல் பெண் புகைப்பட நிருபர் என அறியப்பட்டவர். பொதுவாக *டால்டா-13* என அழைக்கப்பட்டவர். இவர் குஜராத் மாநிலத்தில், வதோதரா மாவட்டத்தின் நவசாரி என்ற ஊரைச் சேர்ந்தவர். தனது 13 வயதில் புகைப்படங்கள் எடுக்க ஆரம்பித்து 40 ஆண்டுகள் இந்தியப் பத்திரிகை உலகின் சிறந்த புகைப்பட நிருபராக பணியாற்றி 1970-ம் ஆண்டில் ஓய்வு பெற்றார். 2011 ஆம் ஆண்டில் இவருக்கு இந்திய அரசு பத்ம பூசன் விருது வழங்கியது.  

## சாதனைகள்
- 1942-ம் ஆண்டு டில்லியில், பிரித்தானிய தகவல் தொடர்பு (பி.ஐ.எஸ்) சேவையில் புகைப்பட நிருபராக பணியாற்றினார்.
- இந்தியா சுதந்திரம் அடையும் முன்பே, அப்போதைய ஆங்கிலேயர்கள், மற்றும் இந்திய தலைவர்களின் பேச்சுக்கள், பொதுக்கூட்டங்களில், புகைப்பட நிருபராக பணியாற்றினார்
- இந்தியா சுதந்திரம் அடைந்து 1947 ஆகஸ்ட் 15-ம் தேதி முதல் தேசிய ‌கொடி ஏற்றப்பட்டதை புகைப்படம் எடுத்த பெருமைக்குரியவரானார்.
- இந்தியாவின் கடைசி வைசிராய் மவுண்ட்பேட்டன் பிரபு. ஜவஹர்லால் நேரு சந்திப்பினை புகைப்படம் எடுத்த பெருமையும் இவரைச் சாரும்.

## பெற்ற விருதுகள்
2011 சனவரி மாதம் இவருக்கு பத்மவிபூசன் விருது வழங்கப்பட்டது.  

## மறைவு
சனவரி 15 2012இல் தனது வீட்டு கட்டிலிலிருந்து கீழே விழுந்ததில், இடுப்பு எலும்பு முறி்ந்தது. சிகிச்சைக்காக தனியார் மருத்துவமனையில் அனுமதிக்கப்பட்ட இவர், சிகிச்சை பலனின்றி இறந்தார். இறக்கும் பொது இவருக்கு வயது 98.
# கொழும்பு நாலந்தா மகா வித்தியாலயம்


**கொழும்பு நாலந்தா மகா வித்தியாலயம்** *(Nalanda Maha Vidyalaya Colombo)*, (சிங்களம்:නාලන්දා මහා විද්‍යාලය, කොළඹ) இலங்கையிலுள்ள முன்னணி கல்லூரிகளில் ஒன்றாகும். தேசிய பாடசாலையான இக்கல்லூரி கொழும்பில் அமைந்துள்ளது.  

இலங்கையில் பௌத்த மாணவர்களின் கல்வி வளர்ச்சியைக் குறிக்கோளாகக் கொண்டு பி.டி.எஸ். குலரத்ன என்பவரால் நவம்பர் 1 1925 ஆம் ஆண்டில் ஆரம்பிக்கப்பட்டது. கல்வித்துறையில் இக்கல்லூரி தொடர்ச்சியாக பல சாதனைகளை படைத்து வந்துள்ளது. இக்கல்லூரியில் கற்ற பலர் இலங்கையில் சிறந்த கல்விமான்களாகவும், அரசியல்வாதிகளாகவும், விளையாட்டு வீரர்களாகவும் உள்ளனர்.  

## வெளியிணைப்புகள்
- கொழும்பு நாலந்தா மகா வித்தியாலயம்
# கண்டி வித்தியார்த்த கல்லூரி


**கண்டி வித்தியார்த்த கல்லூரி** *(Vidyartha College)* இலங்கையிலுள்ள முன்னணி ஆண்கள் கல்லூரிகளில் ஒன்றாகும். தேசியப் பாடசாலையான இக்கல்லூரி கண்டி மாவட்டத்தில் அமைந்துள்ளது.  

கண்டி மாநகரில் இயற்கை வனப்புமிக்க சூழலில் இக்கல்லூரி அமைந்துள்ளது. இதுவொரு பௌத்த பாடசாலையாகும். 1942ம் ஆண்டில் ஆரம்பிக்கப்பட்டது. கல்வித்துறையில் இக்கல்லூரி தொடர்ச்சியாக பல சாதனைகளை படைத்து வந்துள்ளது. இக்கல்லூரியில் கற்ற பலர் இலங்கையில் சிறந்த கல்விமான்களாகவும், அரசியல்வாதிகளாகவும், விளையாட்டு வீரர்களாகவும் உள்ளனர். இக்கல்லூரியில் தரம் 1 - 13 வரை வகுப்புகள் உள்ளன. 5000க்கும் மேற்பட்ட மாணவர்கள் கல்வி கற்கின்றனர். இக்கல்லூரியின் தற்போதைய அதிபர் பி.ஏ.எஸ். அல்விஸ் ஆவார்.  

## வெளியிணைப்புகள்
- கண்டி வித்தியார்த்த கல்லூரி
# கண்டி மகமாயா பெண்கள் கல்லூரி


**கண்டி மகமாயா பெண்கள் கல்லூரி** *(Mahamaya Girls' College, Kandy)* இலங்கையிலுள்ள முன்னணி மகளிர் கல்லூரிகளில் ஒன்றாகும். தேசிய பாடசாலையான இக்கல்லூரி கண்டியில் அமைந்துள்ளது.  

சனவரி 14 1932 இல் இக்கல்லூரி ஆரம்பிக்கப்பட்டது. கண்டி மாநகரில் அமைந்துள்ள வாவிக்கு அண்மையிலுள்ள இக்கல்லூரி இயற்கை வனப்புமிக்கது. தற்போது சிங்களம், தமிழ், ஆங்கிலம் ஆகிய மும்மொழிகளிலும் கற்பித்தல் நடவடிக்கைகள் மேற்கொள்ளப்பட்டு வருகின்றன.  

கல்வித்துறையில் இக்கல்லூரி தொடர்ச்சியாக பல சாதனைகளை படைத்து வந்துள்ளது. இக்கல்லூரியில் கற்ற பலர் இலங்கையில் சிறந்த கல்விமான்களாகவும், அரசியல்வாதிகளாகவும், விளையாட்டு வீராங்கனைகளாகவும் உள்ளனர். இக்கல்லூரியில் தரம் 1 - 13 வரை வகுப்புகள் உள்ளன. 5000க்கும் மேற்பட்ட மாணவர்கள் கல்வி கற்கின்றனர்.  
## வெளியிணைப்புகள்
- கண்டி மகமாயா பெண்கள் கல்லூரி
# தென் செர்சி போக்குவரத்து ஆணையம்


**தென் செர்சி போக்குவரத்து ஆணையம்** (*South Jersey Transportation Authority*, SJTA) 1991ஆம் ஆண்டில் நியூசெர்சி சட்டமன்றம் தென் செர்சி கௌன்டிகளான அட்லாண்டிக், காம்டென், கேப் மே, கம்பர்லாந்து, குளோசெஸ்டர் மற்றும் சேலம் கௌன்டிகளில் போக்குவரத்து சேவைகளை மேலாண்மை செய்வதற்காக உருவாக்கிய ஓர் தனியார் முகமை போன்ற நிறுவனமாகும  

இந்த ஆணையம் இதற்கு முன்னர் செயலாற்றிய நியூ செர்சி விரைவுச்சாலை ஆணையம் (New Jersey Expressway Authority) மற்றும் அட்லாண்டிக் கௌன்டி போக்குவரத்து ஆணையங்களுக்கு (Atlantic County Transportation Authority) மாற்றாக உருவாக்கப்பட்டுள்ளது.இது நெடுஞ்சாலைகள், வானூர்தி நிலையங்கள், மற்றும் பிற போக்குவரத்து தேவைகளை ஒருங்கிணைப்பு செய்யும் தென் செர்சியின் போக்குவரத்து அமைப்பாக விளங்குகிறது. இதன் மேலாண்மையில் அட்லாண்டிக் நகர விரைவுச்சாலை உள்ளிட்ட பொதுச்சாலைகள் மற்றும் அட்லாண்டிக் நகர பன்னாட்டு வானூர்தி நிலையம் உள்ளிட்ட போக்குவரத்து திட்டங்கள், உந்து நிறுத்தற் பூங்காக்கள் அடங்கும். தென் செர்சியின் பொருளாதார வளர்ச்சிக்கான வசதிகளை உருவாக்குதலும் இதன் பணியாகும்.  

தென் செர்சி போகுவரத்து ஆணையம் பர்லிங்க்டன், காம்டென் மற்றும் குளோசெஸ்டர் கௌன்டிகளில் உள்ள வேலையிடங்களுக்கு இருமுனை போய்வரு பேருந்துகளையும் வேன்களையும் இயக்குகிறது.
# சாந்த ஆன்ஸ் கல்லூரி


**சாந்த ஆன்ஸ் கல்லூரி** *St. Anne's College (Sri Lanka)* இலங்கையிலுள்ள முன்னணி ஆண்கள் கல்லூரிகளில் ஒன்றாகும். தேசியப் பாடசாலையான இக்கல்லூரி குருநாகல் மாவட்டத்தில் அமைந்துள்ளது.  

நூற்றாண்டைக் கடந்த இலங்கையிலுள்ள பாடசாலைகளில் ஒன்றான இப்பாடசாலை வடமேல் மாகாணத்தில் முன்னணி பாடசாலைகளில் ஒன்றாக திகழ்கின்றது. சகோ. ஹக் பிரிங்டன் என்பவரால் 1867ம் ஆண்டில் ஆரம்பிக்கப்பட்ட இக்கல்லூரி ஒரு கிறிஸ்தவ கல்லூரியாகும். கல்வித்துறையில் இக்கல்லூரி தொடர்ச்சியாக பல சாதனைகளை படைத்து வந்துள்ளது. இக்கல்லூரியில் கற்ற பலர் இலங்கையில் சிறந்த கல்விமான்களாகவும், அரசியல்வாதிகளாகவும் உள்ளனர். இக்கல்லூரியில் தரம் 1 - 13 வரை வகுப்புகள் உள்ளன. 3000க்கும் மேற்பட்ட மாணவர்கள் கல்வி கற்கின்றனர். இக்கல்லூரியின் தற்போதைய அதிபர் வண. டென்சி மென்டிஸ் ஆவார்.  
## வெளியிணைப்புகள்
- சாந்த ஆன்ஸ் கல்லூரி
# எடிசன், நியூ ஜெர்சி



**எடிசன் நகரியம்** (*Edison Township*, பொதுவழக்கில் **எடிசன்**) நியூ ஜெர்சியின் மிடில்செக்ஸ் கௌன்டியில் உள்ள ஓர் நகரியம் ஆகும். இங்கு கணிசமான இந்தியர்கள், குறிப்பாகத் தமிழர்கள் வசிக்கின்றனர். இப்போதைய எடிசன் நகரியம் முன்னதாக **ராரிடன் நகரியம்** என 1870ஆம் ஆண்டு மார்ச் 17 அன்று நியூ ஜெர்சி சட்டமன்றத்தின் ஓர் சட்டத்தால் உருவாக்கப்பட்டது. இந்த நகரியத்தின் மென்லோ பூங்கா பகுதியில் தமது ஆய்வகத்தை வைத்திருந்த தாமஸ் ஆல்வா எடிசனின் நினைவாக நவம்பர் 10,1954 அன்று அதிகாரபூர்வமாக பெயர் மாற்றப்பட்டது. 2010 அமெரிக்க கணக்கெடுப்பின்படி எடிசனின் மக்கள்தொகை 99,967,  

2009 மதிப்பீட்டொன்றின்படி எடிசன் *அமெரிக்காவின் சிறார் வளர்ப்பிற்கு சிறந்த பத்து இடங்களில்* ஒன்றாக கருதபடுகிறது. இது குறைந்த குற்றங்கள், திறமிக்க பள்ளிகள் மற்றும் பசுமையான திறந்தவெளிகள், மனமகிழ் வசதிகள் இவற்றைக் கணக்கில்கொண்டு தரவரிசை தீர்மானிக்கப்படுகிறது.
# தீராத விளையாட்டுப் பிள்ளை (திரைப்படம்)


**தீராத விளையாட்டுப் பிள்ளை** 2010 ஆம் ஆண்டு வெளிவந்த காதல் நகைச்சுவைத் திரைப்படம் ஆகும். இதனை கிருஷ்ணமூர்த்தி எழுதி இயக்கினார். விக்ரம் கிருஷ்ணா தயாரித்தார். விஷால் கிருஷ்ணா மற்றும் நீது சந்த்ரா, தனுஸ்ரீ தத்தா, சாரா-ஜேன் டயஸ் மற்றும் சந்தானம், சத்யன், மயில்சாமி, மற்றும் டி.எஸ்.பி.கே.மௌலி ஆகியோர் இந்த படத்தில் நடித்திருந்தனர். இதில் சிநேகா மற்றும் மல்லிகா கபூர் ஆகியோர் சிறப்புத்தோற்றங்களில் நடித்தனர். மேலும் பிரகாஷ் ராஜ் கௌரவ கதாபாத்திரத்தில் நடித்தார்.
# பிரின்ஸ் ஆஃப் வேல்ஸ் கல்லூரி


**பிரின்ஸ் ஆஃப் வேல்ஸ் கல்லூரி** *(Prince of Wales' College, Moratuwa)* இலங்கையிலுள்ள முன்னணி ஆண்கள் கல்லூரிகளில் ஒன்றாகும். தேசிய பாடசாலையான இக்கல்லூரி கொழும்பு மாவட்டம், மொரட்டுவையில் அமைந்துள்ளது.  

நூற்றாண்டைக் கடந்த இலங்கையிலுள்ள பாடசாலைகளில் ஒன்றான இப்பாடசாலை 1876 ஆம் ஆண்டில் கிறிஸ்தவ பாடசாலையாக ஆரம்பிக்கப்பட்டது. இக்கல்லூரி கல்வித்துறையில் தொடர்ச்சியாக பல சாதனைகளை படைத்து வந்துள்ளது. இக்கல்லூரியில் கற்ற பலர் இலங்கையில் சிறந்த கல்விமான்களாகவும், அரசியல்வாதிகளாகவும், விளையாட்டு வீரர்களாகவும் உள்ளனர். இக்கல்லூரியில் தரம் 1 - 13 வரை வகுப்புகள் உள்ளன. 5000க்கும் மேற்பட்ட மாணவர்கள் கல்வி கற்கின்றனர்.  

## வெளியிணைப்புகள்
- பிரின்ஸ் ஆஃப் வேவ்ஸ் கல்லூரி
# சனாதிபதிக் கல்லூரி


**சனாதிபதிக் கல்லூரி** *(President's College (Sri Lanka))* இலங்கையிலுள்ள முன்னணி கல்லூரிகளில் ஒன்றாகும். தேசியப் பாடசாலையான இக்கல்லூரி கொழும்பில் அமைந்துள்ளது.  

இலங்கையின் சனாதிபதி ஆட்சி முறை பெப்ரவரி 4, 1978ம் ஆண்டில் ஆரம்பிக்கப்பட்டது. இந் நிகழ்வையொட்டி இலங்கையில் முதலாவது நிறைவேற்றதிகாரம் கொண்ட சனாதிபதி ஜே. ஆர். ஜயவர்தனா அவர்களினால் பெப்ரவரி 4 1978இல் இக்கல்லூரி ஆரம்பிக்கப்பட்டது. கல்வித்துறையில் இக்கல்லூரி பல சாதனைகளை படைத்து வந்துள்ளது. இக்கல்லூரியின் தற்போதைய அதிபராக விஜேசிங்ஹ என்பவர் பணியாற்றி வருகின்றார்.  
## வெளியிணைப்புகள்
- சனாதிபதிக் கல்லூரி
# சலங்கையாட்டம்

**சலங்கையாட்டம்** தமிழ் நாட்டின் கோவை, ஈரோடு, நாமக்கல், கரூர், சேலம், தர்மபுரி மாவட்டங்களை உள்ளடக்கிய கொங்கு மண்டலத்தில் உள்ள குறிப்பிட்ட ஊர்களில் நடைபெறும் ஒருவகை ஆட்டம் ஆகும். சலங்கையாட்டம் பண்டிகை காலங்களில் இரவில் உள்ளூர் மாரியம்மன் மற்றும் காளியம்மன் கோவிலுக்கும் சுற்றி ஆடப்படுகிறது. சலங்கையாட்டத்திற்கான இசை தாரை, தப்பட்டை, மத்தாளம், பம்பை மற்றும் நாயனத்தைக் கொண்டு வாசிக்கப்படுகிறது. இந்த ஆட்டத்தை ஆடுபவர்கள், காலில் சலங்கைகளை கட்டிக்கொண்டு ஆடுவதால் சலங்கையாட்டம் என்று வழங்கப்படுகிறது. சலங்கையாட்டம் நடைபெறும் அனைத்து ஊர்களிலும் இந்த ஆட்டம் பொதுமக்களாலே ஆடப்படுகிறது, இதற்கென்று, தனிக் கலைஞர்கள் இலர்.  

நாமக்கல் மாவட்டத்தின் சிங்களாந்தபுரத்தில் கார்த்திகை மாதத்தில் நடைபெறும் மாரியம்மன் திருவிழாவின் பொழுது சலங்கையாட்டம் நடைபெறுகிறது, இங்கு நடைபெறும் சலங்கையாட்டம், குறிப்பிட்ட ஒரு சமூகத்தினரால் மட்டும் ஆடப்படுகிறது, ஆனால், ஈரோடு மாவட்டத்தில் நடைபெறும் சலங்கையாட்டங்கள், பெரும்பாலும் அனைத்து சமூகத்தினராலும் ஆடப்படுகிறது. தருமபுரி மற்றும் கிருஷ்ணகிரி மாவட்டங்களில் எல்லா கோவில் திருவிழாக்களிலும் சலங்கையாட்டம் முக்கிய இடம் பெறுகிறது. முருகன் திருவிழா, மாரியம்மன் திருவிழா, ஊா் திருவிழா, குரும்பா் இன மக்களின் வீரபத்திரசாமி திருவிழா, அங்காளம்மன் திருவிழா, தேரோட்டம், குண்டம் திருவிழா போன்ற அனைத்து திருவிழாக்களிலும் சலங்கையாட்டம் முக்கியப் பங்கு வகிக்கிறது.
# ஜான் எஃப். கென்னடி பன்னாட்டு வானூர்தி நிலையம்



**ஜான் எஃப். கென்னடி பன்னாட்டு வானூர்தி நிலையம்** (John F.Kennedy International Airport) (IATA: JFK, ICAO: KJFK, FAA LID: JFK) நியூயார்க்கின் குயீன்ஸ் பரோவில் தென் மன்ஹாட்டனிலிருந்து தொலைவில் அமைந்துள்ள ஓர் பன்னாட்டு வானூர்தி நிலையமாகும். 2010ஆம் ஆண்டில் அமெரிக்காவின் மிகுந்த பன்னாட்டுப் பயணிகள் போய்வரும் நுழைமுகமாக விளங்கியது. வட அமெரிக்காவின் பிற எந்த வானூர்தி நிலையத்தைவிட கூடுதலான பன்னாட்டுப் போக்குவரத்தை கையாண்டது. இதுவே அந்நாட்டின் சரக்குப் போக்குவரத்திலும் கூடுதலான மதிப்புள்ள சரக்குகளை கையாண்ட நிலையமாக விளங்குகிறது. 2010இல் இந்த வானூர்தி நிலையம் வழியே 46,514,154 பயணிகள் பயணித்து உலகின் 14வது நெருக்கமிகுந்த நிலையமாகவும் அமெரிக்காவின் ஆறாவது நெருக்கமிகுந்த வானூர்தி நிலையமாகவும் விளங்குகிறது. நியூயார்க் பெருநகர பகுதியில் அமைந்துள்ள ஜேஎஃப்கே, லாகார்டியா மற்றும் நியூவர்க் வானூர்தி நிலையங்கள் மூன்றும் இணைந்து ஐக்கிய அமெரிக்காவின் மிகப்பெரும் வானூர்தி நிலைய அமைப்பை உருவாக்கியுள்ளன. இந்த அமைப்பு பயணிகள் போக்குவரத்தைப் பொறுத்தவரை இரண்டாவது நெருக்கம் மிகுந்த வானூர்தி நிலையமாகவும் மொத்த வான்பயண இயக்கங்களைக் கொண்டு முதலாவதாகவும் .உள்ளது.
# களுத்துறை பாலிகா வித்தியாலயம்



**களுத்துறை பாலிகா வித்தியாலயம்** (Kalutara Balika Vidyalaya) மேல் மாகாணத்தில் அமைந்துள்ள முன்னணி பெண்கள் பாடசாலைகளில் ஒன்றாகும். . தேசியப் பாடசாலையான இப் பாடசாலை களுத்துறை மாவட்டத்தில் அமைந்துள்ளது.  

1941, சனவரி 6 இல் இப்பாடசாலை சிரில் டி சொய்சா என்பவரால் ஆரம்பிக்கப்பட்டது. இப் பாடசாலை ஆரம்பிக்கப்படும் போது கலவன் பாடசாலையாக ஆரம்பிக்கப்பட்டது. பின்பு பெண்கள் பாடசாலை என்றும் ஆண்கள் பாடசாலை என்றும் தனித்தனியாக மாற்றம் பெற்றது. பௌத்த பாடசாலையான இப்பாடசாலை கல்வித்துறையில் தொடர்ச்சியாக பல சாதனைகளை படைத்து வந்துள்ளது. இப் பாடசாலையில் தரம் 1 - 13 வரை வகுப்புகள் உள்ளன. 3000க்கும் மேற்பட்ட மாணவிகள் கல்வி கற்கின்றனர்.  

## வெளியிணைப்புகள்
- களுத்துறை மகளிர் தேசிய பாடசாலை
# ஜலதரங்கம்



**ஜலதரங்கம்** என்பது ஒரு இந்திய தாள இசைக்கருவி ஆகும். நீரால் நிரப்பப்பட்ட பீங்கான் கிண்ணங்கள் இசைக்கலைஞரை சுற்றி வைக்கப்பட்டிருக்கும். இக்கிண்ணங்களின் விளிம்புகளை தனது கைகளிலுள்ள குச்சிகளால் தட்டி அக்கலைஞர் ஒலி எழுப்புவார். *நீரலை* அல்லது *நீர்க்கிண்ண இசை* என இந்த இசைக்கருவி தமிழில் அழைக்கப்படுகிறது.  

ஜலதரங்கத்திற்கு "உதக வாத்தியம்' என்னும் பெயரும் உண்டு. அறுபத்து நான்கு கலைகளில் ஜலதரங்கம் வாசிப்பதும் ஒன்றாகும்.  
வயலின், மிருதங்கம் ஆகிய இசைக் கருவிகளைத் துணைக்கருவிகளாகக் கொண்டு ஜலதரங்க இசைக் கச்சேரிகள் நடைபெறுகின்றன. . பண்டைக்காலத்தில் ஜலதரங்கத்திற்கு வெண்கலக் கிண்ணங்களைப் பயன்படுத்தினர். இன்று பீங்கான் கோப்பைகளைப் பயன்படுத்துகிறார்கள். இதை வாசிப்பவர், வேவ்வேறு சுரங்களை உண்டாக்கும் பீங்கான் கோப்பைகளைத் தம் முன்னால் அரைவட்டமாக வைத்துக் கொள்வார். இடப்பக்கத்திலிருந்து வலப்பக்கமாகக் கோப்பைகளின் சுருதி உயர்ந்துகொண்டே போகும். இவ்வாறு 16 கோப்பைகள் இருக்கும். குறிப்பிட்ட இராகத்திற்கு வேண்டியவாறு கோப்பைகளின் சுருதியைக் கூட்டுவார்கள். அதில் வராத சுரங்களுக்கும் கோப்பைகளைச் சுருதி சேர்த்து, அவற்றை அரைவட்டத்திற்கு வெளியே அந்தந்தக் கிண்ணத்திற்கு அருகில் வைப்பார்கள். வாசிக்கும் இராகத்திற்கு ஏற்ப, வேண்டிய கோப்பைகளை வெளிப்புறத்திலிருந்து உட்புறம் அரைவட்டத்தில் வைத்து, வேண்டாத கோப்பைகளை வெளியே நகர்த்தி விடுவார்கள். இவ்வாறு செய்வதால் விரைவில் வெவ்வேறு இராகங்களில் பாடல்களை வாசிக்க முடிகின்றது.  

கோப்பையிலுள்ள நீர் பல வழிகளில் பயன்படுகிறது. சீராக சுருதி சேர்த்துக் கொள்வதற்கும், இனிய நாதத்தை உண்டாக்குவதற்கும் இது உதவுகிறது. நீர்மட்டத்தின் மேல் இலேசாகத் தட்டினால் இசைக்கு வேண்டிய கமகங்கள் உண்டாகும். மிக வேகமாகக் கோப்பைகளைத் தட்டி வாசிக்கும்போது, அவை புரண்டுவிடாமல் இருக்கவும் அவற்றிலுள்ள நீர் உதவுகிறது.  

## ஜலதரங்கக் கலைஞர்கள்
- ஆனையம்பட்டி எஸ். கணேசன்
# களுத்துறை வித்தியாலயம்



**களுத்துறை வித்தியாலயம்** (Kalutara Vidyalaya) மேல் மாகாணத்தில் அமைந்துள்ள முன்னணி ஆண்கள் பாடசாலைகளில் ஒன்றாகும். . தேசியப் பாடசாலையான இப் பாடசாலை களுத்துறை மாவட்டத்தில் களுத்துறை நகரில் அமைந்துள்ளது.  

சனவரி 13 1941 இல் இப் பாடசாலை சிரில் டி சொய்சா என்பவரால் ஆரம்பிக்கப்பட்டது. இப் பாடசாலை ஆரம்பிக்கப்படும் போது கலவன் பாடசாலையாக ஆரம்பிக்கப்பட்டது. பின்பு பெண்கள் பாடசாலை என்றும் ஆண்கள் பாடசாலை என்றும் தனித்தனியாக மாற்றம் பெற்றது. பௌத்த பாடசாலையான இப்பாடசாலை கல்வித்துறையில் தொடர்ச்சியாக பல சாதனைகளை படைத்து வந்துள்ளது. இப் பாடசாலையில் கற்ற பல மாணவர்கள் இலங்கையில் சிறந்த கல்விமான்களாகவும், விளையாட்டு வீரர்களாகவும், சமூகத்தில் மதிக்கத்தக்க உயர் பதவி வகிக்கும் முக்கியஸ்தர்களாகவும் உள்ளனர். இப் பாடசாலையில் தரம் 1 - 13 வரை வகுப்புகள் உள்ளன. 3500க்கும் மேற்பட்ட மாணவர்கள் கல்வி கற்கின்றனர்.  
## வெளியிணைப்புகள்
- களுத்துறை வித்தியாலயம், தேசிய பாடசாலை
# கல்லல் ஊராட்சி ஒன்றியம்


**கல்லல் ஊராட்சி ஒன்றியம்** , தமிழ்நாட்டின் சிவகங்கை மாவட்டத்தில் உள்ள 12 ஊராட்சி ஒன்றியங்களில் ஒன்றாகும். காரைக்குடி வட்டத்தில் உள்ள கல்லல் ஊராட்சி ஒன்றியம் 42 ஊராட்சி மன்றங்களைக் கொண்டுள்ளது. கல்லலில் இவ்வூராட்சி ஒன்றியத்தின் வட்டார வளர்ச்சி அலுவலகம் அமைந்துள்ளது.  

## மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி, கல்லல் ஊராட்சி ஒன்றியத்தின் மொத்த மக்கள் தொகை 88,117 ஆகும். அதில் பட்டியல் சாதி மக்களின் தொகை 14,087 ஆக உள்ளது. பட்டியல் பழங்குடி மக்களின் தொகை 15 ஆக உள்ளது.  

## ஊராட்சி மன்றங்கள்
கல்லல் ஊராட்சி ஒன்றியத்தின் 42 கிராம ஊராட்சி மன்றங்கள்:  

1. அரண்மனை சிறுவயல்
1. அரண்மனைப்பட்டி
1. ஆலங்குடி
1. ஆலம்பட்டு
1. ஆற்காடு வெளுவூர்
1. இலங்குடி
1. என். கீழையூர்
1. என். மேலையூர்
1. என். வைரவன்பட்டி
1. எஸ். ஆர். பட்டணம்
1. ஏ. கருங்குளம்
1. கண்டரமாணிக்கம்
1. கம்பனூர்
1. கலிப்புலி
1. கல்லல்
1. கல்லுப்பட்டி
1. கள்ளிப்பட்டு
1. கீழப்பட்டமங்கலம்
1. கீழப்பூங்குடி
1. குருந்தம்பட்டு
1. குன்றக்குடி
1. கூத்தலூர்
1. கே. ஆத்தங்குடி
1. சிராவயல்
1. செம்பனூர்
1. செவரக்கோட்டை
1. தட்டட்டி
1. தேவபட்டு
1. நடராஜபுரம்
1. நரியங்குடி
1. நாச்சியாபுரம்
1. பலவான்குடி
1. பனங்குடி
1. பாதரக்குடி
1. பி. நெற்புகப்பட்டி
1. பொய்யலூர்
1. மாலைகண்டான்
1. மேலப்பட்டமங்கலம்
1. விசாலையன்கோட்டை
1. வெளியாத்தூர்
1. வெற்றியூர்
1. வேப்பங்குளம்
# ஸ்பீட்



**ஸ்பீட்** (*Speed*) 1994-ல் வந்த அதிரடி ஆங்கிலத் திரைப்படம். இப்படத்தில் கேயானு ரீவ்ஸ், டென்னிஸ் ஹோப்பர், சாண்ட்ரா புல்லக் ஆகியோர் நடித்திருந்தனர். இப்படம் இரு ஆஸ்கார் விருதுகளைப் பெற்றது.  

## கதைக்கரு
ஹோவர்ட் பைன் பணத்திற்காக ஒரு கட்டிடத்தின் மின் தூக்கியில் வெடிகுண்டு வைக்கிறார். அது ஜாக் ட்ரவன் (கேயானு ரீவ்ஸ்) மற்றும் ஹாரி எனும் இரு காவலர்களால் தடுக்கப்படுகிறது. அதனால் ஹோவர்ட் ஒரு பேருந்தில் வெடிகுண்டு வைக்கிறார். அந்த பேருந்து மணிக்கு 50 மைல் வேகத்துக்கு குறைவாக செல்லும்போது குண்டு வெடித்துவிடும். அதை தவிர்க்க முற்படும்போது பயணி ஒருவரால் ஓட்டுனர் சுடப்படுகிறார். பேருந்து ஓட்டும் நிலைக்கு ஆன்னி போர்ட்டர் (சாண்ட்ரா புல்லக்) தள்ளப்படுகிறார். அந்த பேருந்து வெடித்ததா, பயணிகள் என்ன ஆனார்கள், ஹோவர்ட் கைது செய்யப்பட்டரா என்பதை இப்படம் விவரிக்கிறது.
# அரசாங்க விஞ்ஞானக் கல்லூரி, மாத்தளை


**அரசாங்க விஞ்ஞானக் கல்லூரி, மாத்தளை** *(Government Science College, Matale)* ( சிங்களம் : රජයේ විද්‍යා විද්‍යාලය ) மத்திய மாகாணத்தில் மாத்தளை மாவட்டத்தில் அமைந்துள்ள முன்னணி கலவன் பாடசாலைகளில் ஒன்றாகும். இதுவொரு தேசியப் பாடசாலை  

இப்பாடசாலையில் உயர்தர வகுப்புகளே நடைபெறுகின்றன. மாத்தளை மாவட்டத்தில் சிறந்த பெறுபேறுகளைப் பெறக்கூடிய மாணவர்கள் உயர்தர விஞ்ஞானக் கல்வி கற்பதற்கான வாய்ப்பினை இப்பாடசாலை வழங்கி வருகின்றது. குறிப்பாக இப்பாடசாலையில் கல்விகற்ற பலர் டாக்டர்களாகவும், பொறியியலாளர்களாகவும் உள்ளனர். கல்வித்துறையில் இப்பாடசாலை தொடர்ச்சியாக பல சாதனைகளைப் படைத்து வந்துள்ளது.  
## வெளியிணைப்புகள்
- அரசாங்க விஞ்ஞானக் கல்லூரி, மாத்தளை
# நியூவர்க் லிபர்டி பன்னாட்டு வானூர்தி நிலையம்



முதலில் **நியூவர்க் பெருநகர வானூர்தி நிலையம்** அடுத்து **நியூவர்க் பன்னாட்டு வானூர்தி நிலையம்** என்று பெயரிடப்பட்ட **நியூவர்க் லிபர்டி பன்னாட்டு வானூர்தி நிலையம்** (Newark Liberty International Airport) (IATA: EWR, ICAO: KEWR, FAA LID: EWR), நியூ ஜெர்சி மாநிலத்தின் நியூவர்க் மற்றும் எலிசபெத் நகர எல்லைகளைத் தொட்டுக்கொண்டு அமைந்துள்ள ஓர் பன்னாட்டு வானூர்தி நிலையமாகும். நியூவர்க் நகரத்திற்கு உரிமையான இந்த நிலையத்தை நியூயார்க் மற்றும் நியூஜெர்சி நுழைமுக ஆணையம் இயக்குகிறது. நியூயார்க் நகரின் மன்ஹாட்டன் மையநகரிலிருந்து தென்மேற்கே 15 மைல் தொலைவில் அமைந்துள்ளது. ஐக்கிய அமெரிக்காவின் முதல் பெரும் வானூர்தி நிலையம் இதுவேயாகும். மேலும் நியூயார்க்-நியூஜெர்சி பெருநகர்ப்பகுதிகளில் அமைந்துள்ள உலகின் நெருக்கமான வானூர்தி நிலையங்களில் ஒன்றாக விளங்குகிறது. .
# எண்முக எண்


கணிதத்தில் **எண்முக எண்** (*octahedral number*) என்பது எண்முகி வடிவில் நெருக்கமாக அடுக்கப்பட்டப் பந்துகளின் மொத்த எண்ணிக்கையைக் குறிக்கும் ஒரு வடிவ எண்.  

*n* -ஆம் எண்முக எண் காணும் வாய்ப்பாடு:  

:<math>O_n={n(2n^2 + 1) \over 3}.</math>  

முதல் எண்கோண எண்கள் சில:  

:1, 6, 19, 44, 85, 146, 231, 344, 489, 670, 891 .  

## பண்புகளும் பயன்பாடுகளும்
எண்முக எண்களைப் பிறப்பிக்கும் சார்பு:  

:<math> \frac{z(z+1)^2}{(z-1)^4} = \sum_{n=1}^{\infty} O_n z^n = z +6z^2 + 19z^3 + \cdots .</math>  

1850 -ல் *சர் ஃபிரெடிரிக் பொல்லாக்*, ஒவ்வொரு எண்ணும் அதிகபட்சம் 7 எண்முக எண்களின் கூட்டுத்தொகையாக அமையும் என்ற அனுமானக்கூற்றைத் தந்துள்ளார்.  

வேதியியலில், எண்முகக் கொத்துக்களில் உள்ள அணுக்களின் எண்ணிக்கையை விளக்குவதற்கு பயன்படும் எண்முக எண்கள், *மாய எண்கள்* என அழைக்கப்படுகின்றன.  

## மற்ற வடிவ எண்களுடனான தொடர்பு
### சதுர பிரமிடு எண்கள்
சதுர பிரமிடுகள். ஒவ்வொரு பிரமிடிலுமுள்ள கனசதுரங்களின் மொத்த எண்ணிக்கை ஒரு எண்முக எண்.]]  
எண்முக வடிவ பந்து-அடுக்கை இரு பிரிவாக நடுப்புறத்தில் சதுர குறுக்கு வெட்டு மூலம் பிரித்தால் இரு சதுர பிரமிடுகள் கிடைக்கும். இவ்விரண்டு சதுரப்பிரமிடுகளும் ஒன்றின்கீழ் மற்றொன்று தலைகீழாக அமைந்த தோற்றத்தில் இருக்கும். எனவே ஒரு எண்முக எண், இரு அடுத்தடுத்த சதுர பிரமிடு எண்களின் கூடுதலாக இருக்கும். ஒரு சாய்சதுரத் திண்மத்துக்குள் நெருக்கமாக அடுக்கப்பட்ட பந்துகளின் மொத்த எண்ணிக்கை ஒரு கன எண்ணாக இருக்கும். அதாவது,  

:<math>O_n+2T_{n-1}=n^3.</math>  

### மையப்படுத்தப்பட்ட சதுர எண்கள்
இரு அடுத்தடுத்த எண்முக எண்களின் வித்தியாசம் ஒரு மையப்படுத்தப்பட்ட சதுர எண்ணாக இருக்கும்:  

:<math>O_n - O_{n-1} = C_{4,n} = n^2 + (n-1)^2.</math>  

### மையப்படுத்தப்பட்ட எண்முக எண்
மையப்படுத்தப்பட்ட எண்முக எண் என்பது இரு அடுத்தடுத்த எண்கோண எண்களின் கூடுதலாகும்.  

முதல் மையப்படுத்தப்பட்ட எண்கோண எண்கள் சில:  

:1, 7, 25, 63, 129, 231, 377, 575, 833, 1159, 1561, 2047, 2625, ...  

மையப்படுத்தப்பட்ட எண்கோண எண்ணிற்கான வாய்ப்பாடு:  

:<math>O_n+O_{n-1}=\frac{(2n+1)(2n^2+2n+3)}{3}.</math>
# டிரினிட்டி (அணுகுண்டு சோதனை)



**டிரினிட்டி** (*Trinity*) என்பது உலகில் முதன்முதலில் நிகழ்ந்த அணுகுண்டு வெடிப்பு நிகழ்வின் குறிப்பெயர். இந்த அணுகுண்டு சோதனை ஐக்கிய அமெரிக்க இராணுவத்தால் சூலை 16, 1945 நியூ மெக்சிக்கொவின் சொகோறோவிலிருந்து தென் மேற்காக 35 மைல்கள் (56&nbsp;கி.மீ) தூரத்திலுள்ள ஜோர்நாடா டெல்மியோட்டொ பாலைவனத்தில் மேற்கொள்ளப்பட்டது. (இப்பகுதி இப்போது வைட் சான்ட் ஏவுகணை வீச்சு எனப்படுகின்றது.) இத்திகதியே அணுவாயுத உற்பத்திக்கான தொடக்கமாகக் கருதப்டுகின்றது.  

டிரினிட்டி புளுடோனியத்தால் ஆன அணுவெடிப்பை ஏற்படுத்தும் கருவி ஆகும். இது *த கட்ஜெட்* (The Gadget) என்ற செல்லப் பெயர் கொண்டு அழைக்கப்பட்டது. இதே நுட்பத்தைப் பயன்படுத்தியே ஆகத்து 9, 1945 இல் சப்பானிய நாகசாகி நகரத்தில் வெடிக்கவைக்கப்பட்ட ஃபாட் மேன் உருவாக்கப்பட்டது. டிரினிடி ஏறக்குறைய 20 கிலோடன் நைத்திரொ டொலுயூரின் (trinitrotoluene TNT)க்கு சமமான வெடிசக்தியைக் கொண்டது.
# நரிக்குடி


**நரிக்குடி** தமிழ்நாட்டின், விருதுநகர் மாவட்டம், திருச்சுழி வட்டத்தில் உள்ள நரிக்குடி ஊராட்சி ஒன்றியத்தின் நிர்வாகத் தலைமையிடமும், நரிக்குடியில் அமைந்த சிற்றூர் ஆகும்.  

## மக்கள்தொகை பரம்பல்
2011-ஆம் ஆண்டின் மக்கள்தொகை கணக்கெடுப்பின்படி, நரிக்குடியின் மொத்த மக்கள்தொகை 2,422 ஆகும். அதில் பட்டியல் சமூகத்தினர் 818 ஆகவுள்ளனர்.
# வெம்பக்கோட்டை


**வெம்பக்கோட்டை** (ஆங்கிலம் : Vembakkottai) இது தமிழ்நாட்டின், விருதுநகர் மாவட்டம், வெம்பக்கோட்டை வட்டத்தில் உள்ள வெம்பக்கோட்டை ஊராட்சி ஒன்றியத்தின் நிர்வாகத் தலைமையிடம் மற்றும் கிராம ஊராட்சி ஆகும். இது விருதுநகருக்கு தென்மேற்கில் 47.8 கிலோ மீட்டர் தொலைவில் உள்ளது.  

விருதுநகர் மாவட்டம் வெம்பக்கோட்டையிலுள்ள விஜய கரிசல் குளத்தில் நடைபெற்று வரும் அகழாய்வில் தங்கத் தாலி கண்டெடுக்கப்பட்டுள்ளது.  

3ஆம் கட்ட அகழாய்வில் சுடு மண்ணாலான சதுரங்க காய்கள், மனிதனின் தலைச்சிற்ப ஓடு போன்ற 2150க்கும் மேற்பட்ட பொருட்கள் கிடைத்துள்ளன.  

வெம்பக்கோட்டை நகரம் முந்தைய திருநெல்வேலி மாவட்டத்தில் ஒரு பகுதியாக இருந்தது.
# ரிச்சர்ட் கிங்

**ரிச்சர்ட் கிங் ** (*Richard King *, பிறப்பு: சனவரி 3 1984 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 13 முதல்தர துடுப்பாட்டப் போட்டிகளிலும், மூன்று ஏ-தர துடுப்பாட்டப் போட்டிகளிலும் கலந்து கொண்டுள்ளார். 2003-2008 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
ரிச்சர்ட் கிங் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 16, 2012.